ועדת החינוך והתרבות, כנסת 15, פרוטוקול מספר 427, 2002-03-10 09:00

זבולון אורלב: שלום, אני פותח את ישיבת הוועדה.

זבולון אורלב: אני סיימתי את הישיבה הקודמת בכך שביקשתי רביזיה.

זבולון אורלב: אני שואל מי בעד רביזיה.

זבולון אורלב: פה אחד החלטנו לקבל את הרביזיה.

מירב ישראלי: אני ישבתי עם נגה ענתבי, ויחד ניסחנו את החוק.

מירב ישראלי: היה מאוד בעייתי לנסח אותו, כיוון שחסרות הוראות.

מירב ישראלי: אפשרות אחת היא לקיים דיון ענייני בסעיף הזה, או כיוון שזה לא קשור לנושא של החוק ועדיף לעשות זאת בצורה נפרדת, עדיף להוריד את התיקונים לסעיף של ועדת השמה ולסעיף של ועדת ערר.

דליה פז: בפרקטיקה של החיים מאז 1988 שבו חוקק החוק, לא יושבים רופאים בוועדת השמה.

זבולון אורלב: הבעיה שלי היא שברגע האחרון לפני קבלת הנוסח לקריאה שנייה ושלישית מתקבלים כל מיני הצעות שלא קשורות באופן ישיר לחוק.

זבולון אורלב: מבחינתי אין שום בעיה להגיש את החוק הזה כהצעת חוק פרטית, כדי להקל על משרד החינוך שאחרת יצטרך להגיש תזכיר הצעת חוק.

זבולון אורלב: הצעת חוק ממשלתית היא רכבת ארוכה ובעייתית.

מירב ישראלי: אנו מבקשים מכם שתחשבו ותגידו לנו מי אתם רוצים שישבו בוועדות האלו.

זבולון אורלב: תעבירו לנו את כל החומר, ואנחנו ננסח יחד אתכם הצעת חוק פרטית.

זבולון אורלב: אנחנו חוששים כי במליאה החוק הזה ייכשל בגלל התנגדות של שר הבריאות או סיעתו.

ראובן אש: אני יושב בוועדות ערעורים כמעט שלושים שנה, ואני יכול לומר כי אך פעם לא ישב איתנו רופא.

ראובן אש: חוץ ממקרה אחד או שניים, גם לא הרגשנו כי חסר לנו רופא בוועדה.

זבולון אורלב: אתה שכנעת אותי עכשיו שאין צורך במחטף, כיוון שעריכת מחטף נעשית כאשר אנו לא צודקים.

זבולון אורלב: האם יש עוד הצעות חוק הקשורות לתיקון חוק החינוך המיוחד, שעברו בכנסת קריאה טרומית וקריאה ראשונה?

רות פן: אין.

זבולון אורלב: חבל, הייתם יכולים לעורר דברים נוספים בדיון שלפני הקריאה הראשונה.

רות פן: ישנה הצעה של יום לימודים ארוך.

רות פן: עכשיו גם הגיעה הצעה של רב-תחומיים.

מירב ישראלי: הצעת החוק של יום לימודים ארוך של חה"כ אילן גילאון עברה כבר קריאה ראשונה, ועל כן זה כבר לא רלבנטי.

מירב ישראלי: בסעיף של ועדת שילוב בית סיפרית, נגה אמרה כי יש חוסר בעניין של הנהלים.

מירב ישראלי: היא ניסחה סעיף אותו אני רוצה להקריא ולקבל את אישורה של הוועדה: "החלטות הוועדה יתקבלו ברוב קולות.

מירב ישראלי: היו הקולות שקולים, תהייה ליו"ר קול נוסף והוועדה תקבע את סדרי עבודתה ככל שנקבעו בתקנות".

מירב ישראלי: נתנו לשר את הסמכות לקבוע את ההוראות לגבי הקמה, סדרי עבודה ותקנות.

זבולון אורלב: אנו מאשרים זאת.

זבולון אורלב: אני מבקש רביזיה חדשה על סעיפי האוצר.

יהודית גידלי: בררתי את העניין וגיליתי כי ישנה אפשרות לבקש רק פעם אחת רביזיה בכל חוק.

ראובן אש: האם כאשר יש פסיכולוג בבית ספר הוא חייב להיות שותף בוועדה?

מירב ישראלי: אני אקריא את הסעיף המתייחס לכך: "היו למוסד הרגיל פסיכולוג חינוכי ויועץ חינוכי יהיו הם בוועדה.

מירב ישראלי: היו או פסיכולוג או יועץ חינוכי, יהיה הפסיכולוג או היועץ בוועדה של בית הספר.

מירב ישראלי: אם לא היו לא פסיכולוג ולא יועץ, אז יהיה אחד מהם לפי קביעה של משרד החינוך".

זבולון אורלב: החוק מאושר פה אחד.

דורית מורג: האם אנו נראה את הנוסח הסופי?

זבולון אורלב: אנו חייבים להניח את הצעת החוק ביום שני בפני המליאה, אחרת זה לא יגיע ביום רביעי להצבעה לפני סיום המושב.

זבולון אורלב: אנחנו לא נעביר את החוק הזה אם תהיה התנגדות שלכם.

זבולון אורלב: אם נגיע היום להסכמה עם האוצר, נכנס את הוועדה מחר בבוקר, כדי שהיא תאשר את הנוסח.

זבולון אורלב: אם לא נגיע להסכמה עם האוצר, נצטרך לחשוב האם להניח את החוק או לא.

זבולון אורלב: תודה רבה, הישיבה נעולה.